Държавен вестник, бр. 107, 2004 г., стр. 38

С Т Р .  38
Д Ъ Р Ж А В Е Н   В Е С Т Н И К
Б Р О Й  107
Чл. 71. (1) За миене и обезмасляване на из-
делия и детайли се използват негорими съста-
ви, пасти и други пожаробезопасни материали
и инсталации.
(2) Употребата на горими и леснозапалими
течности по ал. 1 се допуска след съгласуване с
органите за ПАБ.
Чл. 72. Взривоопасните и горимите изходни
суровини за боядисване, миене и за други цели се
доставят в готов вид. Смесването им се извърш-
ва в отделни помещения или на открити пло-
щадки, при спазването на изискванията за ПАБ.
Чл. 73. Разлетите или разсипаните взриво- и
пожароопасни вещества и материали се съби-
рат и почистват незабавно.
Чл. 74. Празните съдове от използвани взри-
воопасни вещества и материали се държат плът-
но затворени и се съхраняват извън производс-
твените помещения, на специално определени
площадки, защитени от прякото действие на
слънчевите лъчи.
Чл. 75. В лабораториите и другите места, пред-
назначени за работа с взриво- и пожароопасни
материали, не се допуска съвместно съхраняване
на сгъстен въздух и кислород в едно помещение
с леснозапалими и горими течности.
Чл. 76. Употребата на огън за откриване
изтичането на газ от газопроводни инсталации
и газови прибори не се разрешава.
Чл. 77. Отработените леснозапалими и го-
рими течности се събират в специален негорим
и херметично затворен амбалаж, който след
приключване на работа се изнася от лаборато-
рията (помещението).
Чл. 78. Не се допуска изливането на лесно-
запалими и горими течности в общата канали-
зационна система.
Чл. 79. Не се допуска оставянето без конт-
рол на запалени горелки и други нагревателни
уреди, които не са осигурени със съответната
автоматика.
Чл. 80. Не се допуска зареждането с втечне-
ни и сгъстени горими газове на съдове, работе-
щи под налягане, на които не е извършена про-
верка, чрез хидравлично изпитване, съгласно
действащите стандарти.
Раздел II
Изисквания при съхраняване на взриво- и
пожароопасни вещества и материали
Чл. 81. (1) В складовите помещения без раф-
тове материалите се складират на фигури. Мес-
тата за подреждане на фигурите се означават с
ограничителни линии. Височината на фигури-
те не може да надвишава 2 m при липса на по-
жарогасителна инсталация, а площта им да
надвишава 100 m2.
(2) Срещу вратите на складовете се оставят
проходи (пътеки) с широчина не по-малко от
1 m. Проходите в закритите складове, навеси,
както и празните пространства между фигури-
те на откритите площадки се обозначават и се
поддържат свободни от всякакви материали.
(3) Преди разтоварване на насипни пожаро-
опасни вещества и материали мястото, което е
определено за складиране, се почиства от други
горими материали.
Чл. 82. При съхраняването на взриво- и по-
жароопасни вещества и материали се спазват
изискванията на съответните технологични и
други инструкции.
Чл. 83. Веществата и материалите се кла-
сифицират и съхраняват въз основа на техни-
те физико-химични свойства и пожарна харак-
теристика.
Чл. 84. Местата в производствените цехове
и помещения, които се предвиждат за обособя-
ване на междинни (буферни) складове за гори-
ми материали и негорими материали в горима
опаковка (суровини, полуготова и готова про-
дукция) за еднодневна (24-часова) работа, се
съгласуват с органите за ПАБ.
Чл. 85. Не се допуска паркиране и ремонт на
товаро-разтоварни и транспортни средства в
складови помещения.
Чл. 86. Върху амбалажа, предназначен за
опаковане на взривоопасни и пожароопасни
вещества и материали, се поставя надпис (ети-
кет) с наименованието на материала и знак за
опасност съгласно БДС ISO 6309.
Чл. 87. При аварийно изтичане на горими
газове от бутилките те незабавно се изнасят от
склада и се вземат мерки за обезопасяването им.
Чл. 88. Площадките за складиране на дър-
вен материал, въглища, бутилки с горими газо-
ве, съдове с леснозапалими и горими течности
се почистват от горими материали и тревна
растителност или се покриват със слой от пя-
сък или пръст.
Чл. 89. Не се допуска складирането на мате-
риали, способни да се самонагряват и самозапал-
ват, в близост до и над източници на топлина.
Чл. 90. Не се разрешава складирането и тран-
спортирането с транспортни средства, включи-
телно с ленти, на вещества и материали с изра-
зени признаци на самозапалване (тлеене, дим
или висока температура).
Чл. 91. Не се допуска използването на от-
крит огън на разстояние от взриво- и пожаро-
опасни обекти, по-малко от 50 m.
Раздел III
Изисквания при товаро-разтоварни работи и
транспортиране на взриво- и пожароопасни
вещества и материали
Чл. 92. На местата, където се извършват то-
варо-разтоварни работи с взриво- и пожароопас-
ни материали, не се допуска използването на
открит огън, необезопасена техника и транспор-
тни средства за работа в съответната среда.
Чл. 93. Не се допуска оставянето без наблю-
дение на транспортни и други средства по вре-
ме на товаро-разтоварните работи.
Чл. 94. Разсипаните или разлетите взривоо-
пасни и пожароопасни материали от повредени
опаковки незабавно се събират и почистват.